**ZAPISNIK**

**18. seje Sveta šole, ki je potekala 30. 9. 2024, ob 17. uri, v zbornici šole.**

**Prisotni:**

Člani Sveta šole: Tomaž Tomažič, Marija Meh, Zvonimir Lorenci, Tajana Dvoršek, Tanja Medvešek Hočevar, Lojze Kerin , Mojca Jug, Davorin Dimič, Irena Grmšek

**Na seji so bili prisotni tudi:** ravnateljica Valentina Gerjevič, pomočnici ravnateljice Urška Horvat in Urška Breznikar, šolska svetovalna služba (Andreja Ninkovič in Anamarija Merljak)

**Opravičeno odsotni:** Maja Mirt Jakše, Manuela Bojnec

**Zapisničarka:** Marija Meh

**Dnevni red:**

1. Potrditev zapisnika 16. in 17. seje Sveta šole
2. Poročilo s seje Sveta staršev
3. Sprejem Poročila o realizaciji LDN OŠ Jurija Dalmatina Krško za šolsko leto 2023/2024
4. Predlog LDN OŠ Jurija Dalmatina Krško za šolsko leto 2024/2025
5. Vzgojno delovanje šole
6. Imenovanje članov pritožbene komisije
7. Predlogi, pobude in vprašanja
8. Razno

Predsednica Sveta šole, Marija Meh, je ugotovila sklepčnost Sveta.

Na dnevni red je predsednica dodala točko 6 Imenovanje članov pritožbene komisije in ga dala na glasovanje. Dnevni red je bil soglasno potrjen.

Seja je potekala v dveh delih. Najprej smo člani Sveta šole prisostvovali tudi seji Sveta staršev, saj smo imeli 3., 4., 5. in 6. točko dnevnega reda skupno. Takrat smo člani Sveta šole lahko tudi postavljali vprašanja, ki se na te točke nanašajo, v drugem delu seje pa smo potrdili vse potrebne dokumente, kot je bilo predvideno po dnevnem redu.

**Ad. 1**

Predsednica Sveta šole je vsem članom posredovala zapisnik 16. seje po elektronski pošti. Glede zapisnika ni bilo pripomb, zato ga je dala na glasovanje.

**SKLEP 18/51 : Zapisnik 16. seje Sveta šole je bil soglasno sprejet in bo objavljen na šolski spletni strani.**

Od 21. do 26. avgusta je potekala korespondenčna seja na kateri so člani Sveta šole sprejemali nov cenik prehrane, veljaven od 1.9.2024. Zapisnik je predsednica članom poslala po pošti. Glede zapisnika ni bilo pripomb, zato ga je dala na glasovanje.

**SKLEP 18/52 : Zapisnik 17. seje Sveta šole je bil soglasno sprejet in bo objavljen na šolski spletni strani.**

**Ad. 2**

Člani Sveta šole smo bili prisotni na seji Sveta staršev.

* Potrdili so dnevni red.
* Ravnateljica je predstavila Poročilo LDN za šolsko leto 2023/24.
* Ravnateljica je predstavila predlog Letnega delovnega načrta za šolsko leto 2024/25.
* Šolska svetovalna služba je predstavila rezultate ankete, ki so jo izpolnjevali učenci predmetne stopnje na temo vzgojnega delovanja šole. Zaradi razširjenega programa (RAP), ki ga je šola pričela izvajati s tem šolskim letom, je bilo potrebno spremeniti nekaj členov v Vzgojnem načrtu in Pravilih šolskega reda. Svet staršev je oba dokumenta potrdil. Predsednik Sveta staršev, Tomaž Tomažič, je predlagal, da se naredi letna primerjava statističnih podatkov vzgojnega delovanja šole.
* Nato so predstavniki oddelkov postavljali vprašanja, na katere je ravnateljica odgovorila oziroma podala obrazložitev: - Prevozi učencev; nekatere šolske poti so ostale brez prevoza s kombijem. Ravnateljica je razložila, da se je šola že obrnila na občino, in predlagala, da tudi starši podajo predlog občini in Svetu za preventivo in varnost v cestnem prometu. – Prehrana; učenci lahko posebno vrsto prehrane dobijo le z zdravniškim potrdilom. – Varnost na igrišču; nekateri uporabniki šolskega igrišča ne ravnajo v skladu s pravili. Ravnateljica je razložila, da ukrepajo, ko vedo za koga gre, tudi s prijavo na policijo, če je potrebno. Imamo popoldanskega hišnika, ki skrbi za igrišče in opravlja obhode, v načrtu pa je tudi prenova video nadzora. – Odhodi učencev po urah; podravnateljica Urška Breznikar je razložila, kako poteka RAP in ob katerih urah lahko starši prevzamejo svoje otroke. – Manjše učne skupine; kako so razdelili učence? Samo ena skupina je homogena, zaradi velikega števila tekmovanj iz znanja na katera se vključujejo ti učenci, ostale skupine so heterogene.

**Ad. 3**

Ravnateljica je predstavila Poročilo o realizaciji LDN za šolsko leto 2023/24:

* Predstavila je osnovne statistične podatke: realizacijo pouka in šol v naravi, rezultate Nacionalnih preverjanj znanj.
* Povedala je koliko zaposlenih imamo v svetovalni službi in kako smo delovali na vzgojnem področju ter kakšna je bila realizacija dodatne strokovne pomoči.
* Razložila je kakšno je stanje na kadrovskem področju šole, omenila je, da je težava predvsem pri tehničnem osebju, saj imamo premalo zaposlenih in veliko bolniških odsotnosti.
* Omenila je tudi stroške investicij in vzdrževanj.
* Drugih vprašanj ni bilo.

***Sklep 18/53: Svet šole je soglasno sprejel Poročilo o realizaciji LDN za šol. l. 2023/24***

**Ad.4**

Ravnateljica, ga. Valentina Gerjevič, je predstavila predlog Letnega delovnega načrta za letošnje šolsko leto. Poleg osnovnih statističnih podatkov o številu oddelkov, učencev, številu malic in kosil, je predstavila tudi kadrovsko strukturo šole. Razložila je, da je šola letos pričela z Razširjenim programom (RAP), ki pokriva tri področja delovanja: gibanje in zdravje za dobro telesno in duševno počutje, kultura in državljanska vzgoja ter učenje učenja. Učitelji so iz teh sklopov ponudili različne dejavnosti, ki se jih učenci lahko udeležujejo pred in po pouku. Pomočnica ravnateljice, Urška Horvat, je razložila, kako te dejavnosti potekajo na predmetni stopnji in poudarila, da se nekatere učne ure izvajajo podobno kot lani, le pod drugim imenom (npr. nekoč dopolnilni in dodatni pouk). Pomočnica ravnateljice, Urška Breznikar, pa je razložila, kako RAP poteka na razredni stopnji. Povedala je, da se te dejavnosti izvajajo že od prihoda učencev v šolo, da lahko izbirajo različne dejavnosti ali pa na pouk počakajo v za to namenjenem prostoru. Prav tako se dejavnosti izvajajo po pouku in so izbirne narave. Ravnateljica je nato predstavila še prednostno nalogo šole, pod katero se bo na šoli, skozi celotno šolsko leto, izvajalo več različnih aktivnosti, » JAZ + TI = MI«. Povedala je, da šola daje velik poudarek na vzgojnem delovanju in pripravi veliko preventivnih aktivnosti, ki so se izkazale za zelo učinkovite, tudi preko predavanj za starše. Pojasnila je, da bo šola tudi letos sodelovala s starši tako preko predavanj, kot tudi preko roditeljskih sestankov, govorilnih ur in različnih prireditev. Poudarila je, da smo za varno in spodbudno učno okolje odgovorni vsi. Zahvalila se je za udeležbo in prispevek na športni dobrodelni prireditvi, na kateri smo zbrali nekaj več kot 3000 eur za šolski sklad.

***Sklep 18/54: Letni delovni načrt za šol. l. 2024/25 je bil soglasno sprejet.***

**Ad 5.**

Letos je prednostna naloga šola vzgojno delovanje. Posodobili bomo Vzgojni načrt in Pravila šolskega reda. V ta namen je bila izvedena anketa za učence, ki jo je na seji Sveta staršev predstavila svetovalna delavka, Andreja Ninkovič. V večini so učenci odgovarjali, da razumejo zakaj so pravila in zakaj jih potrebujemo, a jih nekatera tudi motijo, predvsem tista, ki so povezana z uporabo tehnologije.

Anamarija Merljak, šolska svetovalna delavka, je povedala, da bomo Vzgojni načrt in Pravila šolskega reda dopolnjevali vsako leto in tako smo nova osnutka pripravili tudi letos. Razložila je, da so spremembe nastale predvsem zaradi prilagajanja na program RAP. Razložili sta, da se bo tudi letos veliko delalo na preventivnem ukrepanju in bomo letos tako pri učencih krepili različne vrline.

Starši so na seji Sveta staršev oba dokumenta potrdili.

Predsednica Sveta šole je dala oba dokumenta na glasovanje.

***Sklep 18/55: Svet šole je soglasno sprejel Vzgojni načrt in Pravila šolskega reda.***

**Ad 6.**

*60.c člen Zakona o osnovni šoli (pritožbena komisija);*

*»Svet šole imenuje pritožbeno komisijo. V pritožbeno komisijo se imenuje najmanj 10 članov, od katerih mora biti več kot polovica strokovnih delavcev šole. Izmed članov pritožbene komisije predsednik sveta imenuje pet članov, ki odločajo v posameznem primeru. Člani komisije za posamezni primer so trije predstavniki delavcev šole in dva zunanja člana (predstavniki staršev in strokovni delavci druge šole). Pritožbena komisija je imenovana za štiri leta. Ista oseba se lahko imenuje za člana pritožbene komisije večkrat. Pritožbena komisija odloča z večino glasov vseh članov. Pri odločanju morajo biti prisotni vsi člani.«*

*6. točko dnevnega reda smo dodali, ker je celotni komisiji 30. 9. 2024 potekel mandat in je potrebno imenovati nove člane ali starim zaupati še en mandat.*

*V Pritožbeno komisijo OŠ Jurija Dalmatina Krško so bili na 13. seji Sveta zavoda, ki je potekala 30. 9. 2020, imenovani naslednji člani:*

*-predstavniki strokovnih delavcev šole: Marta Kožar, Anamarija Merljak, Bojan Mesarič, Svetlana Jovič, Suzana Pacek in Rebeka Žnideršič;*

*-predstavniki staršev: Janez Savnik, Katja Šribar*

*-predstavniki strokovnih delavcev sosednjih šol: (OŠ Leskovec) Klavdija Mirt, (OŠ Brestanica): Milena Žičkar Petan.*

*-predlog; Marta Kožar, Anamarija Merljak, Svetlana Jovič, Suzana Pacek, Rebeka Žnideršič, Klavdija Mirt (OŠ Leskovec pri Krškem), Milena Žičkar Petan (OŠ Brestanica), Samo Štajner in Rudolf Štajner (predstavnika staršev).*

***Sklep 18/56 : Svet šole je potrdil imenovane člane pritožbene komisije in sicer:***

* ***predstavniki strokovnih delavce šole: Anamarija Merljak, Svetlana Jovič, Suzana Pacek, Rebeka Žnideršič,***
* ***predstavnika staršev: Samo Štajner, Rudolf Štajner,***
* ***predstavnici strokovnih delavcev sosednjih šol: Klavdija Mirt (OŠ Leskovec pri Krškem) in Milena Žičkar Petan (OŠ Brestanica).***

**Ad 7.**

G. Tomaž Tomažič in ga. Mojca Jug sta predlagala, da se naredi primerjava statističnih podatkov vzgojnega ukrepanja šole med leti.

**Ad 8.**

Predsednica Sveta šole, Marija Meh, je članom razložila, da se bodo letos sestali večkrat, saj bodo morali izpeljati postopek imenovanja novega ravnatelja, ravno tako bo potrebna sestava novega Sveta, saj članom v septembru 2025 poteče mandat.

Predsednica se je vsem prisotnim zahvalila za udeležbo sodelovanje ter jih povabila na naslednjo redno sejo, ki bo v februarju 2025.

Seja se je zaključila ob 20:25.

Predsednica Sveta šole: Marija Meh